רפאל וראן

רפאל וראן (בצרפתית: Raphaël Varane; נולד ב-25 באפריל 1993) הוא כדורגלן עבר צרפתי ששיחק בעמדת הבלם ומזוהה בעיקר עם קבוצת ריאל מדריד. וראן נולד בליל שבצרפת. הוא החל לשחק בקבוצת הנוער של לאנס כשהיה בן תשע. הוא שיחק בקבוצות הנוער השונות, וב-2010 צורף לקבוצה הראשונה. לקראת עונת 2010/2011 חתם על החוזה המקצועני הראשון שלו, הפך לשחקן הרכב קבוע ועזר לייצב את מרכז ההגנה של הקבוצה. ב-3 בפברואר 2011, לאחר שמועות על מעבר אפשרי למועדון בכיר יותר, חתם על חוזה חדש עד 2015. ב-8 במאי הבקיע את שערו הראשון במדי הקבוצה, בתיקו 1-1 מול קון. במחזור שלאחר מכן, במשחק נגד מונקו, הבקיע שער נוסף במשחק שהסתיים בתיקו 1-1. וראן הספיק לענוד את סרט הקפטן ב-21 במאי, בהפסד הקבוצה לארל. ב-22 ביוני 2011 חתם על חוזה לארבע שנים בריאל מדריד, ששילמה עבורו עשרה מיליון אירו. הוא שיחק בעונתו הראשונה במדי ריאל מדריד עם המספר 19. את הופעת הבכורה הרשמית שלו בקבוצה ערך ב-21 בספטמבר, במשחק ליגה נגד ראסינג סנטאנדר. כעבור שלושה ימים כבש את שער הראשון בקבוצה, בניצחון 6–2 על ראיו ואיקאנו. בגיל 18 ו-152 ימים הוא הפך לשחקן הזר הצעיר ביותר שכובש במשחק רשמי בריאל מדריד. וראן שותף גם במשחקי ליגת האלופות של הקבוצה, נגד אייאקס ודינאמו זאגרב. בסוף עונה זו, בה שותף בתשעה משחקי ליגה, זכתה ריאל מדריד באליפות הליגה. לקראת עונת 2012/2013 עבר לשחק עם חולצה מספר 2. הוא לא היה שחקן הרכב, שכן סרחיו ראמוס ופפה הועדפו על פניו במרכז ההגנה. הוא שיחק לראשונה באותה עונה רק בליגת האלופות, נגד מנצ'סטר סיטי. ב-30 בינואר 2013, השתתף לראשונה בקלאסיקו הספרדי, במסגרת גביע המלך הספרדי. הוא זכה לשבחים על משחקו ההגנתי והוא אף כבש שער בנגיחה, שער שקבע את תוצאת המשחק בתיקו 1-1. הוא שיחק גם במשחק הגומלין שנערך בקאמפ נואו ועזר לקבוצתו לנצח 0–3 ולעלות לשלב הבא, כשכבש את השער השלישי במשחק. במשחק האחרון לעונה זו נפצע בברכו ונאלץ לעבור ניתוח. בעונה זו שותף ב-15 משחקי ליגה. בעקבות הניתוח החל לשחק בעונת 2013/14 בשלב מאוחר יחסית. ההחלמה מהפציעה הקשתה עליו במאבק על חולצת ההרכב מול פפה וראמוס והוא מיעט לשחק בעונה זו. על אף זאת, הוא שותף בגמר גביע המלך ועזר לקבוצתו לנצח את ברצלונה 1–2. הוא שיחק במקומו של פפה גם בגמר ליגת האלופות, בו ניצחה ריאל את אתלטיקו מדריד בתוצאה 1–4, בתום הארכה וזכתה בליגת האלופות לראשונה מזה 12 שנים ובפעם העשירית בתולדותיה. בעונת 2015/16 הפך לשחקן הרכב קבוע בעקבות עזיבתו של פפה ואף זכה בליגת האלופות ובגביע העולם למועדונים, שלוש פעמים ברצף, תחת המאמן זינדין זידאן. בעונת 2018/19 היה שותף לאחת מעונותיה הגרועות ביותר של ריאל שכללה הדחה בשמינית הגמר מול אייאקס עם הפסד 1–4 בגומלין, הפסד בחצי גמר הגביע לברצלונה, הפסד 1–5 לבצלונה בליגה, הפסד 2–4 ליריבה העירונית אתלטיקו מדריד בסופר קאפ האירופי וזכייה רק בגביע העולם לקבוצות. ב-27 ביולי 2021 חתם לארבע שנים במנצ'סטר יונייטד. ב-2 במאי 2022 כבש שער בכורה בניצחון 0–3 על ברנטפורד. ב-15 במאי 2024, הוא הכריז על עזיבת הקבוצה בתום העונה. ב-28 ביולי 2024 חתם לשנתיים בקומו האיטלקית מהסרייה א'. הוא פתח במשחק הגביע האיטלקי מול סמפדוריה ב-11 באוגוסט אך נפצע בברכו והוחלף לאחר 23 דקות. ב-25 בספטמבר 2024, בגיל 31, הודיע על פרישה מכדורגל בשל הפציעה. ב-3 בפברואר 2011 ערך וראן את הבכורה בנבחרת צרפת הצעירה, תחת המאמן אריק מומברט, במשחק ידידות מול נבחרת סלובקיה הצעירה. ב-15 בנובמבר הבקיע הבקיע את שערו הראשון בנבחרת הצעירה, בניצחונה 0–2 במסגרת מוקדמות היורו עד גיל 21. הניצחון הבטיח לצרפת את העלייה לשלב הבא. הוא ערך את הופעת הבכורה בנבחרת צרפת הבוגרת ב-22 במרץ 2013, במשחק מוקדמות המונדיאל נגד גאורגיה, משחק בו ניצחה צרפת 1–3. הוא סייע לנבחרת להעפיל למונדיאל 2014, אליו זומן לבסוף על ידי המאמן דידייה דשאן. וראן היה אמור לנסוע ליורו 2016 וזומן לסגל, אך נפצע לקראת הטורניר ונופה מהסגל, ובמקומו זומן עדיל ראמי. לאחר שנפצע לפני טורניר יורו 2016 שנערך בצרפת ובסופו צרפת הפסידה בגמר לפורטוגל בתוצאה 0–1, הוא זכה שנתיים לאחר מכן בטורניר מונדיאל 2018 לאחר שצרפת ניצחה את קרואטיה בגמר בתוצאה 2–4 והיה חלק בלתי נפרד מהזכייה. נכלל בסגל נבחרת צרפת בטורניר מונדיאל 2022. ב-2 בפברואר 2023 הודיע על פרישה מנבחרת צרפת, בגיל 29. נכון ל-30 באוגוסט 2021 מעודכן ל-27 ביולי 2021 ריאל מדריד אליפות ספרד (3): 2011/2012, 2016/2017, 2019/2020 הסופרקאפ הספרדי (3): 2012, 2017, 2020 גביע המלך הספרדי (1): 2013/2014 ליגת האלופות (4): 2013/2014, 2015/2016, 2016/2017, 2017/2018 הסופרקאפ האירופי (3): 2014, 2016, 2017 גביע העולם למועדונים (4): 2014, 2016, 2017, 2018 מנצ'סטר יונייטד הגביע האנגלי (1): 2023/2024 גביע הליגה האנגלית (1): 2022/2023 נבחרת צרפת גביע העולם: 2018 ליגת האומות של אופ"א: 2020/2021 אישיים FIFPRO World 11:‏ 2018 נבחרת השנה של אופ"א: 2018 נבחרת הטורניר של המונדיאל: 2018 נבחרת העונה של ליגת האלופות: 2017/2018 קבוצת השנה העולמית מטעם IFFHS:‏ 2018 תארים מיוחדים אביר בלגיון הכבוד הצרפתי: 2018 מדיה וקבצים בנושא רפאל וראן בוויקישיתוף אתר האינטרנט הרשמי של רפאל וראן רפאל וראן, ברשת החברתית פייסבוק רפאל וראן, ברשת החברתית אקס (טוויטר) רפאל וראן, ברשת החברתית אינסטגרם רפאל וראן, באתר Transfermarkt רפאל וראן, באתר Soccerway רפאל וראן, באתר BDFutbol רפאל וראן, באתר WorldFootball.net רפאל וראן, באתר National Football Teams רפאל וראן, באתר FootballDatabase.eu רפאל וראן, באתר ESPN פרופיל רשמי, באתר של ריאל מדריד תומר יצחק‏, גורלו של אלוף, באתר וואלה, 4 בדצמבר 2020 עוזי דן, הוא היה מהשחקנים שהתריעו על עומס המשחקים, ונכנע לו בגיל 31, באתר הארץ, 25 בספטמבר 2024 Man Utd reaches agreement for Raphael Varane transfer from Real Madrid, www.manutd.com (באנגלית) Emre Asikci, Raphael Varane to leave Manchester United at end of season, www.aa.com.tr, ‏15.05.24 רפאל וראן פרש מכדורגל בגיל 31, ורמז על הצעד הבא: "אהבתי להילחם", באתר וואלה, 25 בספטמבר 2024 Squad Announcement בחשבון הטוויטר הרשמי של נבחרת צרפת, 9 בנובמבר 2022 (באנגלית) אחרי בנזמה ולוריס: גם רפאל וראן פרש מנבחרת צרפת, באתר וואלה, 2 בפברואר 2023 כולל הסופר קאפ הספרדי, הסופר קאפ האירופי, ואליפות העולם לקבוצות